wannaphong/clean_thaiwikipedia huggingface dataset:
# ชาตรี โสภณพนิช
ชาตรี โสภณพนิช (28 กุมภาพันธ์ พ.ศ. 2477 – 24 มิถุนายน พ.ศ. 2561) นักธุรกิจชาวไทยเชื้อสายจีน อดีตประธานกรรมการ ธนาคารกรุงเทพ

 ประวัติ 
ชาตรีเกิดเมื่อวันที่ 28 กุมภาพันธ์ พ.ศ. 2477 ที่ประเทศสยาม เป็นบุตรคนที่ 2 จากทั้งหมด 9 คนของ ชิน โสภณพนิช ผู้ก่อตั้งธนาคารกรุงเทพชาตรีจบการศึกษาด้านเศรษฐศาสตร์จากฮ่องกงและด้านการธนาคารจากอังกฤษและได้เริ่มต้นทำงานที่ธนาคาร Bank of London ก่อนจะเดินทางกลับประเทศไทย

เมื่อเดินทางถึงประเทศไทยชาตรีได้เข้าทำงานที่บริษัท เอเชียทรัสต์ เมื่อ พ.ศ. 2501 และเข้าทำงานที่ธนาคารกรุงเทพเมื่อวันที่ 1 ตุลาคม พ.ศ. 2502 โดยเลื่อนตำแหน่งสูงขึ้นเรื่อย ๆ ก่อนจะได้รับการแต่งตั้งให้เป็นกรรมการผู้จัดการใหญ่คนที่ 4 ของธนาคารกรุงเทพสืบต่อจากนาย บุญชู โรจนเสถียร เมื่อ พ.ศ. 2523 โดยดำรงตำแหน่งนี้นานถึง 12 ปีก่อนจะส่งต่อตำแหน่งให้กับนาย ชาติศิริ โสภณพนิช ผู้เป็นบุตรชายคนโตเมื่อ พ.ศ. 2535 และได้ขึ้นดำรงตำแหน่งประธานและประธานกรรมการเมื่อเดือนพฤศจิกายนปีเดียวกันนอกจากนี้นายชาตรียังได้ดำรงตำแหน่งสำคัญ ๆ ทั้งในประเทศและต่างประเทศ

 ถึงแก่อนิจกรรม 
ชาตรีถึงแก่อนิจกรรมเมื่อวันอาทิตย์ที่ 24 มิถุนายน พ.ศ. 2561 เวลา 20.00 น. ที่ โรงพยาบาลบำรุงราษฎร์ แขวงคลองเตยเหนือ เขตวัฒนา กรุงเทพมหานคร ด้วยโรคชรา สิริอายุได้ 84 ปี โดยจัดพิธีศพที่โบสถ์พระมหาไถ่ แขวงลุมพินี เขตปทุมวัน กรุงเทพมหานคร ก่อนจะเคลื่อนศพไปฝังยังสุสานวัดนักบุญนิโคลัส พัทยา อำเภอบางละมุง จังหวัดชลบุรี  ในวันจันทร์ที่ 2 กรกฎาคม พ.ศ. 2561

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๔, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๖ ตอนที่ ๒๑๔ ง ฉบับพิเศษ หน้า ๔, ๔ ธันวาคม ๒๕๓๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์, เล่ม ๑๒๒ ตอนที่ ๒๒ ข หน้า ๒, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๗ ข หน้า ๔, ๔ พฤษภาคม ๒๕๓๙
ราชกิจจานุเบกษา, ประกาศกระทรวงศึกษาธิการ เรื่อง พระราชทานเหรียญลูกเสือสดุดี ประจำปี ๒๕๓๑, เล่ม ๑๐๖ ตอนที่ ๙๙ ง หน้า ๔๓๖๗, ๒๒ มิถุนายน ๒๕๓๒
# 162173 รีวงู
162173 รีวงู (Ryugu) หรือ  ตามการตั้งชื่อดาวเคราะห์น้อยชั่วคราว เป็นเทห์ฟ้าใกล้โลก (NEO) และเป็นดาวเคราะห์น้อยที่มีศักยภาพเป็นอันตรายต่อโลก (PHO) ดวงหนึ่งในกลุ่มอะพอลโล มีขนาดเส้นผ่านศูนย์กลางประมาณ 1 กิโลเมตร ถือเป็นวัตถุท้องฟ้าสีเข้มที่จัดอยู่ในชนิดของสเปกตรัมประเภท Cg ซึ่งมีคุณสมบัติเป็นดาวเคราะห์น้อยทั้งประเภท G และ C ดาวเคราะห์น้อยรีวงูเป็นเป้าหมายของการสำรวจโดยยานสำรวจอวกาศ ฮายาบูซะ 2 ซึ่งปล่อยจากโลกเมื่อเดือนธันวาคม พ.ศ. 2557 มีกำหนดถึงเป้าหมายในเดือนมิถุนายน พ.ศ. 2561 เพื่อเก็บตัวอย่างส่งกลับโลก และกลับถึงโลกราวปลายปี พ.ศ. 2563

 ประวัติ 
นักดาราศาสตร์ในโครงการวิจัยดาวเคราะห์น้อยใกล้โลกลินคอล์น (LINEAR) ค้นพบดาวเคราะห์น้อยรีวงูเมื่อวันที่ 10 พฤษภาคม พ.ศ. 2542 (ค.ศ. 1999) ณ ศูนย์ปฏิบัติการห้องทดลองลินคอล์น (Lincoln Laboratory's ETS) ใกล้เมืองซอคอร์โร รัฐนิวเม็กซิโก สหรัฐ และให้ชื่อดาวเคราะห์น้อยดวงนี้ว่า  ตามการตั้งชื่อชั่วคราว

 ชื่อ 
ดาวเคราะห์น้อย  ได้รับการตั้งชื่ออย่างเป็นทางการว่า "รีวงู"  เมื่อวันที่ 28 กันยายน พ.ศ. 2558 โดยศูนย์ดาวเคราะห์น้อย (เลขอ้างอิง M.P.C 95804) ชื่อ "รีวงู" นั้นมีที่มาจาก "รีวงูโจ"  หรือ "ปราสาทพระราชวังมังกร" ที่ปรากฏในคติชนญี่ปุ่นเรื่อง อูราชิมะ ทาโร ชาวประมงผู้ซึ่งขี่หลังเต่าไปยังพระราชวังใต้น้ำรีวงูโจ และเมื่อกลับขึ้นฝั่งเขาได้นำกล่องปริศนามาด้วย หากจะเปรียบเทียบก็เหมือนกับที่ยานสำรวจฮายาบูซะ 2 นำตัวอย่างจากดาวเคราะห์น้อยกลับมายังโลก

 ลักษณะ 
 วงโคจร 
ดาวเคราะห์น้อยรีวงูโคจรรอบดวงอาทิตย์ด้วยระยะห่างระหว่าง 0.96–1.41 หน่วยดาราศาสตร์ (AU) มีระยะกึ่งแกนเอก 1.19 AU ใช้เวลาโคจรครบหนึ่งรอบ 474 วันหรือ 16 เดือน วงโคจรมีความเยื้องศูนย์กลาง 0.19 และความเอียง 6 องศาเมื่อเทียบกับสุริยวิถี มีระยะร่วมวงโคจรที่น้อยที่สุด (MOID) กับโลก 95,400 กิโลเมตร หรือเพียง 23% ของระยะห่างระหว่างโลกกับดวงจันทร์

 ลักษณะทางกายภาพ 
thumb|280px|ยานสำรวจอวกาศ ฮายาบูซะ 2
เมื่อปี พ.ศ. 2555 นักดาราศาสตร์โทมัส จี. มึลเลอร์และคณะ ได้ศึกษาดาวเคราะห์น้อยรีวงูด้วยการสังเกตการณ์หลายรูปแบบ และให้ความเห็นว่าดาวเคราะห์น้อยนั้นแทบจะเป็นทรงกลม มีการหมุนรอบตัวเองสวนทางกับดวงอาทิตย์ (retrograde rotation) มีเส้นผ่านศูนย์กลางประสิทธิภาพ (effective diameter) 0.85–0.88 กิโลเมตร และมีอัตราส่วนสะท้อนเรขาคณิต (geometric albedo) 0.044–0.050 นอกจากนี้ยังได้ประมาณขนาดเม็ดของวัสดุพื้นผิวดาวไว้ระหว่าง 1–10 มิลลิเมตร

ภาพชุดแรกของดาวเคราะห์น้อยรีวงู ถ่ายโดยยานสำรวจฮายาบูซะ 2 เผยแพร่เมื่อวันที่ 14 มิถุนายน พ.ศ. 2561 ขณะที่ยานอยู่ห่างจากดาว 700 กิโลเมตร เผยให้เห็นว่าดาวเคราะห์น้อยมีรูปทรงอย่างเพชร ยานสำรวจฮายาบูซะ 2 ยังคงถ่ายภาพอย่างต่อเนื่องในขณะที่เข้าใกล้ดาวมากขึ้นPlait, Phil, "Asteroid Ryugu Starts to Come Into Focus", SyFy Wire, 20 มิถุนายน 2018.

 ส่วนประกอบและมูลค่าดาว 
อ้างอิงตามเว็บไซต์แอสเทอแรงค์ (Asterank) ซึ่งดำเนินงานโดยบริษัท Planetary Resources ดาวเคราะห์น้อยรีวงูมีองค์ประกอบทางเคมีได้แก่ นิกเกิล เหล็ก โคบอลต์ น้ำ ไนโตรเจน ไฮโดรเจน และแอมโมเนีย และมีการประเมินมูลค่าดาวปัจจุบันเพื่อการทำเหมืองแร่ไว้ที่ 82,760 ล้านดอลลาร์สหรัฐhttp://www.asterank.com/ , มูลค่า: 82.76 พันล้าน$, กำไรประเมิน: 30.07 พันล้าน$
# บิล อัลดัก
วิลเลียม เจคอบ 'บิล' อัลดัก (30 พฤศจิกายน ค.ศ. 1905 – 10 พฤศจิกายน ค.ศ. 1974) เป็นนักกีฬาฟุตบอลระบบออสเตรเลีย ผู้ทำหน้าที่ให้แก่ทีมฟุตสเครย์ และคอลลิงวูด ในศึกวิกทอเรียนฟุตบอลลีก (VFL)

อัลดักเริ่มลีกฤดูกาลแรกของเขาในปี ค.ศ. 1928 ร่วมกับทีมฟุตสเครย์ ส่วนในปี ค.ศ. 1930 เขาได้เข้าร่วมทีมคอลลิงวูดในตำแหน่งฮาล์ฟฟอร์เวิร์ดแฟลงเคอร์ในทีมพรีเมียร์ชิพของปีดังกล่าว

อัลดักได้รับการเกณฑ์สู่กองทัพอิมพีเรียลออสเตรเลียที่สอง และทำหน้าที่ในตะวันออกกลางช่วงปี ค.ศ. 1941 ก่อนที่จะได้รับการส่งตัวไปยังเกาะชวา ซึ่งเขาถูกประกาศว่าหายไปในปี ค.ศ. 1942 ภายหลังเขาถูกพบในค่ายกักกันเชลยศึกในประเทศไทย โดยเขาถูกใช้แรงงานที่ทางรถไฟสายมรณะในสภาพที่น่าตกใจ แต่แล้ว เขาก็ได้กลับบ้านในเดือนพฤศจิกายน ปี ค.ศ. 1945
# ราเซีย สุลต่าน จอมนางเหนือแผ่นดิน
ราเซีย สุลต่าน จอมนางเหนือแผ่นดิน (อังกฤษ: Razia Sultan) เป็นละครโทรทัศน์ที่สร้างขึ้นใน ค.ศ. 2015 นำแสดงโดย โรหิต ปุโรหิต ออกอากาศทางช่อง ซีทีวี (Zee TV) ในอินเดีย ส่วนในไทย จะออกอากาศ 2 ช่อง คือช่องช่องไบร์ททีวี โดยออกอากาศต่อจากละครเรื่อง อุบัติรัก นิรันดร และออกอากาศช่องซีหนังด้วย โดยใช้ชื่อว่า ราเซีย สุลต่าน

เนื้อเรื่องย่อ
ช่วงปี ค.ศ. 1200 อินเดียตกอยู่ใต้การปกครองของ สุลต่านมุสลิม อิลตุตมิช แห่งราชวงศ์มัมลุก พระองค์ทรงมีพระราชธิดาองค์หนึ่งนามว่า ราเซีย ผู้มีความสามารถทางการทหาร การต่อสู้เป็นเลิศ อีกทั้งยังมีปัญญาและไหวพริบอันชาญฉลาด จนทำให้เจ้าหญิงราเซียถูกเลือกเป็นผู้สืบทอดพระราชบัลลังก์ ส่งผลให้พระนางชาห์ เดอร์ตัน พระราชินีผู้เป็นแม่เลี้ยงของเจ้าหญิงไม่พอพระทัย เพราะต้องการให้เจ้าชายฟิรุซพระโอรสของตนขึ้นครองราชย์แทน จึงทำให้พระราชวังลุกเป็นไฟ กลายเป็นศึกแห่งสายเลือดประกอบกับเรื่องราวความรักระหว่าง เจ้าหญิงราเซีย กับ อัลทูเนีย ทาสหนุ่มคนรักยังก่อให้เกิดปัญหารักต่างชนชั้น เจ้าหญิงราเซียผู้มีหัวใจแกร่งผู้นี้จึงต้องลุกขึ้นสู้และฝ่าฝันอุปสรรคนานัปการเพื่อพลิกหน้าประวัติศาสตร์ของอินเดีย ในการก้าวขึ้นมาเป็นสุลต่านหญิงองค์แรกและองค์สุดท้ายของประวัติศาสตร์ที่โลกต้องจารึก

นักแสดง
 ปันกุรี อวัสที รับบท ราเซีย สุลต่าน
 โรหิต ปุโรหิต รับบท อิคห์ฐิยาห์ อุดดิน มาลิค อัลตูเนีย 
 ซอรับห์ ปันเดย์ รับบท จามัล อุดดิน ยาชิต
 ซูราช ธาปาร์ รับบท ชามส์ อุดดิน อิลตุตมิช
 คาลิดา ทูรี รับบท ชีทับ บีกัม
 โมหิต อบอล รับบท นาซีรุดดิน มะฮัมหมัด
 สีมา กาปูร์ รับบท ชัมชัด บีกัม (วาลิด สุลต่าน)
 สัมภาวณา เสธ รับบท ซาห์ ตุลข่าน
 อันคิต อะโรรา รับบท รุคน์ อุดดิน ฟิรัส
 ซาร่า บาร์ริ่ง รับบท ซาเชีย บีกัม (ซาเชียคนใหม่)  
ดาลิป ทาฮิล รับบท มารุช
มานิช กรรณะ รับบท ทัจ อลาดิน ยิลดิซ
 ภาวนา เจาฮาน รับบท ซาเชีย บีกัม (ซาเชียคนเก่า) 
 ปรานีต ภัทท์ รับบท คาซาบี กาลันดา ลาโฮรี
 ริยา ทิปสี รับบท ฟาติมา / ฟาติมา บีกัม (วาลิดาห์ สุลต่าน)   
 ฮิมานกินี ซิงห์ ยาฑุ รับบท อุสมา บีกัม (อีสมาคนเก่า) 
จัสวินเดอร์ การ์ดเนอร์ รับบท อุสมา บีกัม (อุสมาคนใหม่)
สวดี อนันต์ รับบท นทิรา บีกัม
มันดาร์ จาทัฟ รับบท อิคบาล สุลต่าน (ทาฟาล สุลต่าน)
 ไบซาด ข่าน รับบท นาเซีย อัดดิน ฉาบาชา
 อนิล รัสโทกี รับบท นีซามุดดิน.
 วิกรัม ชาร์มา รับบท ไบลาล ข่าน
ปรานีต ภัทท์ รับบท ชาร์เกิร์ด
ทรุวี ฮัลดันคาร์ รับบท ฮิปปี้
# เดเดแอร์-โอเบอร์ลีกา
เดเดแอร์-โอเบอร์ลีกา  เป็นลีกฟุตบอลสูงสุดของประเทศเยอรมนีตะวันออก ก่อตั้งในปี ค.ศ. 1948 ต่อมาถูกยุบรวมเข้ากับบุนเดิสลีกาในปี ค.ศ. 1991 พร้อมกับการรวมประเทศเยอรมนี

 ทีมชนะเลิศ 

ฤดูกาลสโมสร1948SG Planitz1949ZSG Union Halle1949–50ZSG Horch Zwickau1950–51BSG Chemie Leipzig1951–52BSG Turbine Halle1952–53เอสเกดึนาโมเดรสเดิน1953–54BSG Turbine Erfurt1954–55BSG Turbine Erfurt1955SC Wismut Karl Marx Stadt1956SC Wismut Karl Marx Stadt1957SC Wismut Karl Marx Stadt1958ASK Vorwärts Berlin1959SC Wismut Karl Marx Stadt1960ASK Vorwärts Berlin1961–62ASK Vorwärts Berlin1962–63SC Motor Jena1963–64BSG Chemie Leipzig1964–65ASK Vorwärts Berlin1965–66FC Vorwärts Berlin1966–67เอฟซีคาร์ล-มาร์กซ์-ซตัดท์1967–68FC Carl Zeiss Jena1968–69FC Vorwärts Berlin1969–70FC Carl Zeiss Jena1970–71เอสเกดึนาโมเดรสเดิน1971–721. FC Magdeburg1972–73เอสเกดึนาโมเดรสเดิน1973–741. FC Magdeburg1974–751. FC Magdeburg1975–76เอสเกดึนาโมเดรสเดิน1976–77เอสเกดึนาโมเดรสเดิน1977–78เอสเกดึนาโมเดรสเดิน1978–79แบร์ลีเนอร์เอฟเซดือนาโม1979–80แบร์ลีเนอร์เอฟเซดือนาโม1980–81แบร์ลีเนอร์เอฟเซดือนาโม1981–82แบร์ลีเนอร์เอฟเซดือนาโม1982–83แบร์ลีเนอร์เอฟเซดือนาโม1983–84แบร์ลีเนอร์เอฟเซดือนาโม1984–85แบร์ลีเนอร์เอฟเซดือนาโม1985–86แบร์ลีเนอร์เอฟเซดือนาโม1986–87แบร์ลีเนอร์เอฟเซดือนาโม1987–88แบร์ลีเนอร์เอฟเซดือนาโม1988–89เอสเกดึนาโมเดรสเดิน1989–90เอสเกดึนาโมเดรสเดิน1990–91ฮันซาร็อสท็อค
# ถ้ำซาลาวัต ยูลาเยฟ
ถ้ำซาลาวัต ยูลาเยฟ  ยังเป็นที่รู้จักกันในนาม ถ้ำแห่งซาลาวัต ยูลาเยฟ หรือ ถ้ำซาลาวัต ตั้งอยู่ในย่านอีชิมไบย์สกี สาธารณรัฐบัชคอร์โตสถาน ประเทศรัสเซีย และห่างจากหมู่บ้านมากาโรโวประมาณ 7 กิโลเมตร ถ้ำเป็นส่วนหนึ่งของหินคาลิม-อัสกัน ซึ่งตั้งอยู่ใต้แม่น้ำซีกัสยา ถ้ำประกอบด้วยสามระดับที่แตกต่างกันและมีความยาวประมาณ 35 เมตร ถ้ำแห่งนี้ตั้งชื่อตามชื่อภาพยนตร์ซาลาวัต ยูลาเยฟ เมื่อถ่ายทำเสร็จ ตามความเชื่อในท้องถิ่นว่าเป็นถ้ำที่วีรบุรุษแบชเคียร์ นามว่าซาลาวัต ยูลาเยฟ ซ่อนตัว
# ถ้ำจัง
ถ้ำจัง  เป็นถ้ำที่อยู่ทางตะวันตกเฉียงใต้ของวังเวียง ประเทศลาว ซึ่งเข้าไปได้โดยผ่านสะพานข้ามน้ำซอง จากนั้นเดินต่อไปอีกสักระยะ แล้วขึ้นบันไดเป็นระยะทางยาวประมาณ 50 เมตร (160 ฟุต) ภายในถ้ำ ถ้ำแห่งนี้ถูกใช้เป็นที่ซ่อนตัวในช่วงต้นคริสต์ศตวรรษที่ 19 ระหว่างการปล้นสะดมของชาวจีนฮ่อ
# ก้านควบคุม
ก้านควบคุม คืออุปกรณ์ป้อนข้อมูลประกอบด้วยแท่งที่หมุนบนฐานและรายงานมุมหรือทิศทางไปยังอุปกรณ์ที่กำลังควบคุม ก้านควบคุมมักใช้เพื่อควบคุมวิดีโอเกมและมักมีปุ่มกดอย่างน้อยหนึ่งปุ่มที่สามารถอ่านสถานะได้จากคอมพิวเตอร์อีกด้วย รูปแบบที่เป็นที่นิยมของก้านควบคุมที่ใช้กับเครื่องเล่นวิดีโอเกมสมัยใหม่คือก้านแอนะล็อก

ก้านควบคุมได้รับการควบคุมการบินที่สำคัญในห้องนักบินของเครื่องบินหลายลำ โดยเฉพาะเครื่องบินเจ็ตรวดเร็วของทหารซึ่งอาจใช้ตรงกลางหรือติดตั้งด้านข้าง

ก้านควบคุมยังใช้สำหรับควบคุมเครื่องต่าง ๆ เช่น รถเครน, รถบรรทุก, ยานพาหนะไม่มีกำลังใต้น้ำและเครื่องตัดหญ้ารัศมีวงกลมศูนย์ ก้านควบคุมที่ใช้นิ้วมือขนาดเล็กได้รับการยอมรับว่าเป็นอุปกรณ์อินพุตสำหรับอุปกรณ์อิเล็กทรอนิกส์ขนาดเล็กอื่น ๆ เช่น โทรศัพท์เคลื่อนที่
# จังหวัดอากูซันเดลนอร์เต
จังหวัดอากูซันเดลนอร์เต (บูตูอาโนน: Probinsya hong Agusan del Norte; เซบัวโน: Amihanang Agusan) เป็นจังหวัดในเขตคารากา ประเทศฟิลิปปินส์ มีเมืองหลักชื่อว่าคาบัดบารัน อาณาเขตติดต่อกับจังหวัดฮีลากังซูรีเกาทางทิศเหนือ ติดกับจังหวัดตีโมกซูรีเกาทางทิศตะวันออก ติดกับจังหวัดตีโมกอากูซันทางทิศตะวันออกเฉียงใต้ ติดกับจังหวัดคันลูรังมีซามิสทางทิศตะวันตกเฉียงใต้ และติดกับอ่าวบูตูอันทางทิศตะวันตกเฉียงเหนือ

ตอนกลางของจังหวัดเป็นจุดกำเนิดของแม่น้ำอากูซัน ซึ่งเป็นแม่น้ำที่ยาวอันดับที่สามของประเทศ ปากแม่น้ำตั้งอยู่ที่อ่าวบูตูอัน ภูมิประเทศรอบ ๆ แม่น้ำเป็นที่ราบ ส่วนภูเขาปรากฏในพื้นที่ทางตะวันออกเฉียงเหนือและตะวันตก

จังหวัดมีทะเลสาบที่ใหญ่เป็นอันดับที่ 4 ของประเทศ ชื่อว่า ทะเลสาบมาอีนิต ตั้งอยู่ทางตอนเหนือใกล้กับเขตจังหวัดฮีลากังซูรีเกา
# เครื่องกราดภาพ
ในทางคอมพิวเตอร์ เครื่องกราดภาพ คืออุปกรณ์ที่ใช้ถ่ายโอนรูปภาพหรือข้อความลงในคอมพิวเตอร์ เครื่องกราดภาพบางชนิดยังมีรูปแบบพิเศษในการกราดภาพเชิงลบหรือกราดภาพหนังสือ ในคอมพิวเตอร์ สัญญาณจากเครื่องกราดภาพจะถูกถ่ายโอนไปยังรูปดิจิทัล ภาพนี้สามารถแก้ไข, พิมพ์ ฯลฯ เครื่องกราดภาพทั้งหมดมีส่วนพิเศษที่ใช้ในการถ่ายภาพจากวัตถุ อุปกรณ์เสริมที่ประจุไฟหรือ Contact Image Sensor จะส่องแสงจากวัตถุและเปลี่ยนเป็นสัญญาณดิจิทัล จากนั้นสัญญาณดิจิทัลจะถูกโอนไปยังหน่วยความจำของคอมพิวเตอร์หรืออ่านจากตัวประมวลผลของเครื่องกราดภาพ ด้วยซอฟต์แวร์บางซอฟต์แวร์คุณสามารถเปลี่ยนเป็นภาพดิจิทัลที่ถูกบีบอัด เช่น เจเพ็ก หรือ พีเอ็นจี ข้อความที่พิมพ์หรือเขียนด้วยมือสามารถเปลี่ยนเป็นรหัสแอสกีด้วยโปรแกรมการรู้จำอักขระด้วยแสง

 ประเภท 
ประเภทหลักของเครื่องกราดภาพ
 Desktop scanner (flatbed) น่าจะเป็นประเภทยอดนิยมมากที่สุด วางวัตถุที่ต้องการกราดภาพ (ภาพรูปภาพแผ่นข้อความ) บนกระจก ใต้กระจกมีตัวตรวจจับภาพเคลื่อนไหวอยู่
 Hand scanner ใช้อุปกรณ์เคลื่อนที่บนกระดาษด้วยมือ เป็นที่นิยมในช่วงคริสต์ทศวรรษ 1990
 Rotary scanner (Drum Scanner) ใช้สำหรับการกราดภาพแผ่นกระดาษจำนวนมาก

 ผู้ผลิต 
 Canon
 HP
 Lexmark
 Mustek
 Plustek
# คิดดีคลินิก
คิดดีคลินิก เป็นละครซิตคอม ของ บริษัท ภาพดีทวีสุข จำกัด และ วันเดอรามา (WONDERAMA) ออกอากาศทุกวันเสาร์-วันอาทิตย์ เวลา 19.00 น. - 20.00 น. ทางพีพีทีวี เริ่มออกอากาศเป็นครั้งแรก 13 พฤษภาคม พ.ศ. 2561 - 29 กรกฎาคม พ.ศ. 2561'เต๋อ + ก้อย' จับคู่ลงซิทคอม 'คิดดีคลินิก'คิดดีคลินิก ซิทคอมเรื่องใหม่ ทาง PPTV

 เรื่องย่อ 

 ตัวละคร 
 ตัวละครหลัก 
ตัวละครหลัก นักแสดง  ตัวละคร รัฐนันท์ จรรยาจิรวงศ์  หมอคิดดี รัชวิน วงศ์วิริยะ  ครูตาล ปวีณ์นุช แพ่งนคร  ตอง เฉลิมพล ฑิฆัมพรธีรวงศ์  จ็อบ กนกวรรณ บุรานนท์  เจ๊จง ญาณี ตราโมท  ผอ.นิกร

 นักแสดงตัวประกอบที่ยังมีบทบาท 

 แสดงโดย - ด.ช.กันณ์ทรงพล อนันตวุฒิ
 ขจี
 แสดงโดย - อาภัสสร ผาติตานนท์
 บทแสดง - พยาบาลสาวแอ๊บแบ๊ว ทำตัวราวแม่ชีเทเรซ่า แต่จริงๆแล้วเป็นสาวขี้วีน ตกหลุมรักหมอคิดดีตั้งแต่แรกพบ  จึงกลายเป็นศัตรูเบอร์หนึ่งของตอง

 แสดงโดย - ด.ช.สิปปกร ไชยต่อม

 บุคคลผู้สร้าง 
 ทีมเขียนบท
 สร้างสรรค์ สันติมณีรัตน์, จารินี ถนอมญาติ, อาภัสสร ผาติตานนท์
 ทีมสร้างสรรค์
 WONDERAMA
 ผู้กำกับการแสดง
 ปริญญ์ กีรติรัตนลักษณ์

 รายชื่อตอน 
 รายชื่อตอน (13 พฤษภาคม พ.ศ. 2561 - 5 สิงหาคม พ.ศ. 2561) 
 ตอนที่  วันที่ออกอากาศ รายชื่อตอน นักแสดงรับเชิญ 1  13 พฤษภาคม  พ.ศ. 2561  สถานการณ์ตึงเครียด  - -  14 พฤษภาคม  พ.ศ. 2561  งดออกอากาศ  - 2  20 พฤษภาคม  พ.ศ. 2561  ทั้งยุง ทั้งยุ่ง  - -  21 พฤษภาคม  พ.ศ. 2561  งดออกอากาศ  - 3  27 พฤษภาคม  พ.ศ. 2561  ไม่หลับ ไม่นอน  - -  28 พฤษภาคม  พ.ศ. 2561  งดออกอากาศ  - 4  3 มิถุนายน  พ.ศ. 2561  แผนร้ายสลายพุง  - 5  9 มิถุนายน  พ.ศ. 2561  ขาวใส ไร้สติ  - 6  10 มิถุนายน  พ.ศ. 2561  แม่ผัว... ลูกเซอร์ไพร์ส  - 7  16 มิถุนายน  พ.ศ. 2561  สืบ...สวน  - -  17 มิถุนายน  พ.ศ. 2561  งดออกอากาศ  - 8  23 มิถุนายน  พ.ศ. 2561  ห่างกันสักพัก  - 9  24 มิถุนายน  พ.ศ. 2561  แด่คนสู้ชีวิต  - -  30 มิถุนายน  พ.ศ. 2561  งดออกอากาศ  - -  1 กรกฎาคม  พ.ศ. 2561  งดออกอากาศ  - -  7 กรกฎาคม  พ.ศ. 2561  งดออกอากาศ  - -  8 กรกฎาคม  พ.ศ. 2561  งดออกอากาศ  - -  14 กรกฎาคม  พ.ศ. 2561  งดออกอากาศ  - 10  15 กรกฎาคม  พ.ศ. 2561  ปั๊มหัวใจ ยัยอกฟู  - 11  21 กรกฎาคม  พ.ศ. 2561  เธอผู้ไม่แพ้  - 12  22 กรกฎาคม  พ.ศ. 2561  รัด ลด อด อยาก  - -  28 กรกฎาคม  พ.ศ. 2561  งดออกอากาศ  - 13  29 กรกฎาคม  พ.ศ. 2561  ความลับของเจ๊จง  - 14  4 สิงหาคม  พ.ศ. 2561  หวัด(กัน)ใหญ่  - -  5 สิงหาคม  พ.ศ. 2561  งดออกอากาศ  -
# อ็อทโท ซีลีอัคส์
อ็อทโท ซีลีอัคส์ (30 ตุลาคม ค.ศ. 1891 – 12 ธันวาคม ค.ศ. 1964) เป็นเจ้าหน้าที่นายทหารเรือเยอรมันที่ได้ทำหน้าที่ในกองทัพเรือแห่งจักรวรรดิเยอรมัน สาธารณรัฐไวมาร์ และนาซีเยอรมนีในฐานะพลเรือเอกในช่วงสงครามโลกครั้งที่สอง เขาได้บัญชาการในเรือประจัญบานเยอรมัน เขาได้รับเหรียญกางเขนเหล็กกางเขนอัศวิน
# เบอร์แธม แรมซีย์
พลเรือเอก เซอร์ เบอร์แธม โฮม แรมซีย์ ผู้ซึ่งได้รับเครื่องราชอิสริยาภรณ์แห่งบาธ (Order of the Bath) ระดับผู้บัญชาการอัศวิน (KCB), เครื่องราชอิสริยาภรณ์แห่งจักรวรรดิบริติช (Order of the British Empire) ระดับผู้บัญชาการอัศวิน (KBE) และเครื่องราชอิสริยาภรณ์ เดอะ รอยัล วิกตอเรียน (Royal Victorian Order) ระดับสมาชิก (MVO) (20 มกราคม ค.ศ. 1883 – 2 มกราคม ค.ศ. 1945)  เป็นเจ้าหน้าที่นายทหารเรือแห่งราชนาวีอังกฤษ เขาได้บัญชาการเรือ HMS Broke ในช่วงสงครามโลกครั้งที่หนึ่ง ในช่วงสงครามโลกครั้งที่สอง เขาได้เป็นผู้รับผิดชอบสำหรับการอพยพดันเคิร์กในปี ค.ศ. 1940 และได้วางแผนและบัญชาการกองทัพเรือในการยกพลขึ้นบกฝรั่งเศสในปี ค.ศ. 1944

เมื่อวันที่ 2 มกราคม ค.ศ. 1945 แรมซีย์เสียชีวิตเมื่อเครื่องบินที่เขาโดยสารได้ตกจากสนามบิน Toussus-le-Noble ทางทิศตะวันตกเฉียงใต้ของปารีส เขากำลังจะไปประชุมหารือกับนายพลเบอร์นาร์ด มอนต์โกเมอรีในกรุงบรัสเซลส์ ศพของเขาได้ถูกฝังในสุสานหมู่ชุมชนใหม่ใน Saint-Germain-en-Laye อนุสาวรีย์ของผู้เสียชีวิตทั้งหมดที่ประสบอุบัติเหตุเครื่องบินตกที่ Toussus-le-Noble ในเดือนพฤษภาคม ค.ศ. 1955
# เจ้าชายชาร์ลแห่งลักเซมเบิร์ก (ประสูติ พ.ศ. 2470)
เจ้าชายชาร์ลส์แห่งลักเซมเบิร์ก 

 พระประวัติ 
เจ้าชายชาร์ลแห่งลักเซมเบิร์ก ประสูติเมื่อวันที่ 7 สิงหาคม พ.ศ. 2470 เป็นพระโอรสพระองค์ที่ 5 และพระองค์ที่ 2 ใน แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์แห่งบูร์บง-ปาร์มา เป็นพระอนุชาใน แกรนด์ดยุกฌ็องแห่งลักเซมเบิร์ก เป็นพระปิตุลา (อา) ใน แกรนด์ดยุกอ็องรีแห่งลักเซมเบิร์ก โดยขณะทรงพระเยาว์นั้น พระองค์ทรงศึกษาในโรงเรียนแห่งหนึ่งในแคนาดา โดยภายหลังเหตุการณ์สงครามโลกครั้งที่สอง สงบลง ทรงย้ายไปศึกษาต่อ ณ เลอเฟิน โดยภายหลังที่มรงศึกษาจบ เสด็จนิวัติกลับประเทศ และทรงทำงานในด้านการแก้ไขปัญหาเศรษฐกิจของประเทศ 

 เสกสมรส 
เจ้าชายชาร์ลทรงเสกสมรสกับ โจน ดิลลอน ซึ่งพระองค์เป็นสามีคนที่ 2 ของนางดิลลอน โดยภายหลังสมรสแล้ว เธอได้รับพระนามและพระอิสริยยศที่ เฮอร์รอยัลไฮนีส เจ้าหญิงชาร์ลแห่งลักเซมเบิร์ก (Her Royal Highness Princess Charles of Luxembourg) ซึ่งขณะนั้นพระชายาของพระองค์มีลูกติดกับสามีคนเก่า โดยชื่อ โจน โมเซลลี ซึ่งเจ้าชายชาร์ลทรงอุปถัมภ์และรักประดุจพระบุตรแท้ๆ ซึ่งต่อมาพระองค์และพระชายามีพระบุตร 2 พระองค์ดังนี้
เจ้าหญิงชาร์ลอตต์แห่งลักเซมเบิร์ก
เจ้าชายโรเบิร์ตแห่งลักเซมเบิร์ก

ต่อมาเมื่อเจ้าชายชาร์ลสิ้นพระชนม์ลงเมื่อวันที่ 26 สิงหาคม พ.ศ. 2520 เจ้าหญิงชาร์ลหรือนางดิลลอนได้ขอพระราชทานลาออกจากพระอิสริยยศเพื่อเสกสมรสใหม่กับ ฟิลิป เดอ นอยด์เลส ดยุกแห่งมูร์เชียร์
# ฮายาบูซะ 2
ฮายาบูซะ 2  เป็นโครงการสำรวจและเก็บตัวอย่างดาวเคราะห์น้อยกลับสู่โลก ดำเนินงานโดยองค์การสำรวจอวกาศญี่ปุ่น (JAXA) ถือเป็นภารกิจต่อจากภารกิจฮายาบูซะ ซึ่งประสบความสำเร็จในการสำรวจดาวเคราะห์น้อย 25143 อิโตกาวะไปเมื่อปี พ.ศ. 2548Planetary Protection of Hayabusa-2 Mission, a Sample Return from 1999 JU3 
thumb|330x330px|ภาพจำลองยานฮายาบูซะ 2 ขณะที่ไอพ่นกำลังทำงาน
ยานสำรวจฮายาบูซะ2 สร้างโดยบริษัท NEC ของญี่ปุ่นEngineers seek smoother space journey for Hayabusa 2, Takashi Kamiguri, Asahi Shimbun, 9 มิถุนายน 2012 ซึ่งเป็นบริษัทเดียวกันกับที่สร้างยานฮายาบูซะ ภารกิจครั้งนี้มีวัตถุประสงค์เพื่อทดสอบผลการพัฒนาจุดอ่อนและปัญหาทางเทคนิคที่เกิดขึ้นเป็นจำนวนมากในยุคของฮายาบูซะ

 ภาพรวมภารกิจ 
การปล่อยยานแต่เดิมกำหนดปล่อยเมื่อวันที่ 30 พฤศจิกายน พ.ศ. 2557 เวลา 13:23 น.JAXA Report on Hayabusa2, May 21st, 2014   แต่ถูกเลื่อนออกไป 4 วัน เป็นวันที่ 4 ธันวาคม เวลา 13:22 น. ตามเวลามาตรฐานญี่ปุ่น

ยานสำรวจฮายาบูซะ2 มีเป้าหมายคือดาวเคราะห์น้อย 162173 รีวงู (ชื่อเดิม) ตามกำหนดการคาดว่ายานลำนี้จะไปถึงราวเดือนกรกฎาคม พ.ศ. 2561 แล้วโคจรสำรวจรอบดาวเคราะห์น้อยเป็นเวลา 1 ปีครึ่ง ออกจากวงโคจรในเดือนธันวาคม พ.ศ. 2562 และกลับถึงโลกในเดือนธันวาคม พ.ศ. 2563

ยานฮายาบูซะ2 ใช้พลังงานจากเครื่องขับดันไอออน ใช้เทคโนโลยียกระดับการเดินอวกาศยาน การนำทาง สายอากาศและระบบควบคุมการวางตัวของยานJapan's next asteroid probe approved for development นอกจากนี้ยังบรรทุกอุปกรณ์ระเบิดไปกับยานเพื่อใช้ขุดผิวหน้าดาวเคราะห์น้อยและเก็บตัวอย่างชิ้นส่วน

 อุปกรณ์และเครื่องมือ 
อุปกรณ์และเครื่องมือทางวิทยาศาสตร์ที่ยานสำรวจฮายาบูซะ2 ได้บรรทุกไปด้วย ได้แก่
 เครื่องมือเพื่อการรับรู้ระยะไกล ได้แก่ กล้องนำทางเชิงแสง (Optical Navigation Camera, ONC-T, ONC-W1, ONC-W2) กล้องอินฟราเรดช่วงคลื่นสั้น (NIR3) กล้องอินฟราเรดความร้อน (Thermal-Infrared Camera, TIR) และไลดาร์ (LIDAR)
 เครื่องมือเพื่อเก็บตัวอย่าง ได้แก่ อุปกรณ์เก็บตัวอย่าง (SMP) ตัวปะทะติดตัวขนาดเล็ก (Small Carry-on Impactor, SCI) และกล้องปรับได้ (Deployable Camera, DCAM3)
 แลนเดอร์ (ยานลงจอด) และโรเวอร์ (ยานลงจอดเคลื่อนที่ได้) ได้แก่ Mobile Asteroid Surface Scout (MASCOT), MINERVA-II-1 ROVER 1A, MINERVA-II-1 ROVER 1B และ MINERVA-II-2 ROVER 2
# อนุวัต เฟื่องทองแดง
อนุวัต เฟื่องทองแดง (เกิดวันที่ 3 สิงหาคม พ.ศ. 2519) ชื่อเล่น หนุ่ม เป็นผู้ประกาศข่าวและพิธีกรชายชาวไทย โดยปัจจุบันอนุวัตเป็นผู้ประกาศข่าวทางช่องวัน 31 ในนามสำนักข่าววันนิวส์'อนุวัต' ย้ายซบ 'ช่องวัน31' ประเดิมจอ 2 พ.ค. ตั้งแต่เช้า-เที่ยง

 ประวัติ 
อนุวัตเกิดเมื่อวันที่ 3 สิงหาคม พ.ศ. 2519 เปิดประวัติ “อนุวัต จัดให้” หลังโบกมือลาช่อง 7 ปิดตำนานกว่า 15 ปีเกิดที่ตำบลบึงน้ำรักษ์ อำเภอธัญบุรี จังหวัดปทุมธานี เป็นบุตรของนายไพศาล และนางสำราญ เฟื่องทองแดง มีพี่น้องร่วมกัน 5 คน สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต

 การทำงาน 
อนุวัตเริ่มสู่วงการสื่อจากการเป็นผู้ประกาศข่าว และได้รับโอกาสเข้าทำงานครั้งแรก โดยเป็นเจ้าหน้าที่ที่บริษัทแปซิฟิค ซึ่งสมเกียรติ อ่อนวิมล เป็นเจ้าของร่วมกับปีย์ มาลากุล ณ อยุธยา ภายหลังอนุวัตได้รับโอกาสเป็นผู้สื่อข่าวภาคสนามของสถานีโทรทัศน์ไอทีวี เป็นเวลา 8 ปี จากนั้นได้ลงนามสัญญาเป็นผู้ประกาศข่าวและพิธีกรในสังกัดสถานีโทรทัศน์สีกองทัพบกช่อง 7 (ปัจจุบันคือช่อง 7HD)‘อนุวัต-ฐปณีย์’เกิดมาเพื่อเป็นคนข่าว - เปรียบมวย...เดลินิวส์ และมีผลงานเป็นผู้ประกาศข่าวรายการสนามข่าว 7 สี คอลัมน์ "อนุวัตจัดให้" และสนามข่าวบันเทิง นอกจากนี้ยังได้รับโอกาสให้เป็นพิธีกรร่วมในรายการเกมแจกเงิน The Money Drop Thailand ซึ่งออกอากาศทางช่อง 7HD ร่วมกับวราวุธ เจนธนากุล โดยอนุวัตเป็นพิธีกรในช่วง "เงินด่วน" และ "อยากเล่นต้องร้อง"เจ้าพ่อสายเปย์ "เอ" คัมแบ็กแจกเงิน ดึง "หนุ่ม-อนุวัต" ร่วม THE MONEY DROP ไทยแลนด์ ก่อนที่ในปี พ.ศ. 2565 จะย้ายมาเป็นผู้ประกาศข่าวในสังกัดช่องวัน 31 ในนามสำนักข่าววันนิวส์

 ผลงานผู้ประกาศข่าว 
 ปัจจุบัน 
 ผู้ประกาศข่าวรายการ ข่าวเย็นช่องวัน คู่กับ วีณารัตน์ เลาหภคกุล, ศรีสุภางค์ ธรรมาวุธ, บัญชา แข็งขัน และ ลิลลี่ แม็คกร๊าธ วันจันทร์ - วันศุกร์ เวลา 16:25 - 18:00 น. ทางช่องวัน 31 ในนามสำนักข่าววันนิวส์
 พิธีกรรายการ อนุวัตทั่วไทย วันเสาร์ 10:00 - 10:30 น. ทางช่องวัน 31 ในนามสำนักข่าววันนิวส์
 ผู้ประกาศข่าวรายการ ข่าวแหกโค้ง วันจันทร์ - วันพฤหัสบดี เวลา 19.00 น. - 20.15 น. คู่กับ สมพล ปิยะพงศ์สิริ, ปาจรีย์ ณ นคร และ กัญญารัตน์ พิมพ์สวัสดิ์ ทางช่อง GMM25 ในนามสำนักข่าววันนิวส์

 ผลงานผู้ประกาศข่าวในอดีต 
 ผู้ประกาศข่าวทางช่องไอทีวีและทีไอทีวี
 ผู้ประกาศข่าวทางช่องไทยพีบีเอส
 ผู้ประกาศข่าวรายการ เช้าด่วนเด็ด 7 สี/เช้าข่าว 7 สี ทางช่อง 7HD
 พิธีกรรายการ อนุวัตจัดให้ ทางช่อง 7HD "หนุ่ม อนุวัต" เก็บกระเป๋าโบกมือลาช่อง 7 หลังอยู่มานาน 15 ปี
 ผู้ประกาศข่าว ช่วง สนามข่าวบันเทิง ทางช่อง 7HD หนุ่ม อนุวัต บอกเล่าเหตุการณ์หลังเป็นลมกลางป่า-ชักเกร็ง ขณะถ่ายทำรายการ : สนามข่าวบันเทิง
 ผู้ประกาศข่าวรายการ สนามข่าว 7 สี ทางช่อง 7HD ชัดแล้ว อำลา"ช่อง 7"อีกราย หลังให้เป็นที่พึ่งพามานาน 15 ปี วินาทีแห่งน้ำตา
 ผู้ประกาศข่าวรายการ ข่าวเที่ยงช่องวัน ทางช่องวัน 31 ในนามสำนักข่าววันนิวส์
 ผู้ประกาศข่าวรายการ เช้าวันใหม่ และ ข่าวเช้าช่องวัน ทางช่องวัน 31 ในนามสำนักข่าววันนิวส์

 รางวัล 
 รางวัลนาฏราช ครั้งที่ 6 สาขา ผู้ประกาศข่าวยอดเยี่ยม จากรายการ
# เจ้าหญิงเอลีซาแบ็ต ดัชเชสแห่งโฮเอินแบร์ค
เจ้าหญิงเอลีซาแบ็ต ดัชเชสแห่งโฮเอินแบร์ค  (พระนามเดิม:เจ้าหญิงเอลีซาแบ็ตแห่งลักเซมเบิร์ก) ประสูติเมื่อวันที่ 22 ธันวาคม พ.ศ. 2465 เป็นพระธิดาพระองค์รองใน แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์แห่งบูร์บง-ปาร์มา เป็นพระขนิษฐาใน แกรนด์ดยุกฌ็องแห่งลักเซมเบิร์ก เป็นพระปิตุจฉา (อาหญิง) ใน แกรนด์ดยุกอ็องรีแห่งลักเซมเบิร์ก ในช่วง สงครามโลกครั้งที่สอง สมาชิกพระราชวงศ์เสด็จลี้ภัยไปประเทศโปรตุเกสหลังจากการรุกรานของเยอรมัน โดยพระบุตรทั้งหมดเสด็๋จพร้อมด้วย เจ้าชายเฟลิกซ์แห่งบูร์บง-ปาร์มา พระบิดาไปสหรัฐ ขณะที่ แกรนด์ดัชเชสชาร์ล็อตแห่งลักเซมเบิร์ก พระมารดา เสด็จพระราชดำเนินไปยัง สหราชอาณาจักร และเมื่อปี พ.ศ. 2485 พระองค์ได้ย้ายไปประทับกับพระมารดาในลอนดอน โดยมีเจ้าหญิงมารี แอดิเลดแห่งลักเซมเบิร์ก พระขนิษฐาเสด็จด้วย ซึ่งขณะประทับในลอนดอนนั้น พระองค์และพระขนิษฐาทรงศึกษาใน โรงเรียนเวดดิ้งแฮม และเมื่อสงครามโลกสงบลง จึงเสด็จนิวัติกลับราชรัฐลักเซมเบิร์ก พร้อมพระบรมวงศานุวงศ์

 เสกสมรส 
เจ้าหญิงเอลีซาแบ็ต ทรงเสกสมรสกับ ฟรันทซ์ ดยุกแห่งโฮเอินแบร์ค ณ เมืองลักเซมเบิร์ก เมื่อวันที่ 9 พฤษภาคม พ.ศ. 2499 รับพระราชทานพระอิสริยยศที่ ดัชเชสแห่งโฮเอินแบร์ค โดยมีพระธิดาดังนี้
เจ้าหญิงอนิตา
เจ้าหญิงโซฟี
 บั้นปลายพระชนม์ชีพ 
ภายหลังพระสวามีสิ้นพระชนม์ลง พระองค์เสด็จนิวัติกลับประเทศลักเซมเบิร์ก โดยปราสาทเอสเทสเทนที่พระองค์ประทับอยู่กับครอบครัวนั้น ได้ตัดสินพระทัยยกให้กับ เจ้าหญิงอนิตา พระธิดาพระองค์ใหญ่ และเมื่อปี พ.ศ. 2528 หลังจากการเสด็จสวรรคตลงของ แกรนด์ดัชเชสชาร์ล็อตแห่งลักเซมเบิร์ก ผู้เป็นพระมารดานั้น พระองค์ก็ย้ายไปประทับ ณ ปราสาทเวนเซนฮาร์ฟ โดยพระองค์ได้เข้าร่วมพระราชพิธีสำคัญๆของราชวงศ์ โดยก่อนที่พระองค์จะสิ้นพระชนม์ไม่นาน พระองค์ได้ย้ายไปประทับ ณ ปราสาทเฟรนเบรด ร่วมกับ แกรนด์ดยุกฌ็องแห่งลักเซมเบิร์ก พระเชษฐา

เจ้าหญิงเอลีซาแบ็ต ดัชเชสแห่งโฮเอินแบร์ค สิ้นพระชนม์ลงเมื่อวันที่ 22 พฤศจิกายน พ.ศ. 2554 ซึ่งเป็นวันก่อนครบรอบพระชันษาปีที่ 89 ได้เพียง 1 เดือน โดยพระศพของพระองค์ถูกฝัง ณ ห้องใต้ดินในปราสาทเอสเทสเทนเคียงคู่กับพระสวามี